Kuopion museot

Pihaleikit Kuopion korttelimuseolla
2024-01-24 10:00 - 15:00, 2024-01-25 10:00 - 15:00, 2024-01-26 10:00 - 15:00, 2024-01-27 10:00 - 15:00, 2024-01-28 10:00 - 15:00 (Europe/Helsinki) | Korttelimuseo, Kirkkokatu 22, Kuopio, 70100
Pihaleikit korttelimuseolla 23.–28.1.
Kuopion korttelimuseo
Vapaa pääsy, ei ennakkoilmoittautumista
Korttelimuseon talvisesta pihapiiristä löytyvät kelkka ja monet muut pihalelut. Tervetuloa leikkimään pihaleikkejä korttelimuseon aukioloaikoina klo 10–15.

Toiminnallinen taidevartti
2024-01-24 13:00 - 13:15 | KUMMA, Kauppakatu 35, Kuopio, 70100
Keskiviikkona 24.1. klo 13 järjestettävällä taidevartilla perehdymme yhdessä Reijo Kärkkäisen So Far -näyttelyyn ja teoksiin toiminnallisuuden siivittämänä. Sopii kaiken ikäisille. Toiminta kestää noin 15–20 min.
Toiminnalliselle taidevartille osallistuminen sisältyy taidemuseon pääsymaksuun 10/5 €, maksutapana käy myös Museokortti. Ja kuten aina, kaikille alle 18-vuotiaille on Kuopion taidemuseoon vapaa pääsy. Ennakkoilmoittautumista ei tarvita. Lämpimästi tervetuloa!

Opastus: Wildlife Photographer of the Year
2024-01-24 15:30 - 16:15, 2024-01-27 14:00 - 14:45, 2024-02-07 15:30 - 16:15, 2024-02-10 14:00 - 14:45 | Kuopion museo
Opastetulla kierroksella pääset sukeltamaan oppaan kanssa pintaa syvemmälle. Näyttelyn upeiden valokuvien kautta tutkitaan maapallomme luonnon herkkää tasapainoa ja sen nykytilaa. Kuinka ympärillämme tapahtuvat muutokset vaikuttavat planeettamme ekosysteemeihin?
Opastus sisältyy pääsylipun hintaan 13 € / 7 €, alle 18-vuotiaat ilmaiseksi. Museokortti käy. Opastus on kestoltaan noin 45 minuuttia.
Kuva © José Juan Hernández Martinez, Wildlife Photographer of the Year
*********
Kuopion museon näyttelyihin on säännöllisiä opastuksia vaihtuvin sisällöin keskiviikkoisin klo 15.30 sekä lauantaisin klo 14.
Kevätkauden 2024 opastukset
Kierrokset suuntautuvat Wildlife Photographer of the Year -näyttelyyn näinä päivinä:

vko 2: ke 10.1. ja la 13.1.
vko 4: ke 24.1. ja la 27.1.
vko 6: ke 7.2. ja la 10.2.
vko 8: ke 21.2. ja la 24.2.

Kierrokset suuntautuvat Ihmisen aika -perusnäyttelyyn näinä päivinä :

vko 1: ke 3.1. ja la 6.1.
vko 7: ke 14.2. ja la 17.2.
vko 10: la 9.3.
vko 12: ke 20.3. ja la 23.3.
vko 17: ke 24.4. ja la 27.4.

Kierrokset suuntautuvat Muuttuva luonto -perusnäyttelyyn näinä päivinä:

vko 3 ke 17.1. ja la 20.1.
vko 9: ke 28.2. ja la 2.3.
vko 13: ke 27.3. ja la 30.3.
vko 19 la 11.5.

Kierrokset suuntautuvat Toden ja tarun rajalla -perusnäyttelyyn näinä päivinä:

vko 5 ke 31.1. ja la 3.2.
vko 9: ke 28.2. ja la 2.3.
vko 10: ke 6.3.
vko 11: ke 13.3. ja la 16.3.
vko 15: ke 10.4. ja la 13.4.
vko 21: ke 22.5. ja la 25.5.

Ohjatut pelihetket: Juho Rissanen meillä ja maailmalla
2024-01-25 09:00 - 11:00, 2024-01-26 09:00 - 11:00 | Korttelimuseo, Kirkkokatu 22, Kuopio, 70100
Ohjatut pelihetket Juho Rissanen meillä ja maailmalla -näyttelyssä 23.–26.1. klo 9–11
Kuopion korttelimuseo
Vapaa pääsy päiväkoti- ja kouluryhmille, ennakkoilmoittautuminen korttelimuseo@kuopio.fi/044 718 2627
Tervetuloa tutustumaan Juho Rissasen lapsuuteen, johon kuului koko joukko erilaisia ammatteja.
Pelihetket sopivat hyvin päiväkodeille ja alakoulun alaluokille. Kesto noin puolituntia.

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Info- ja verkostoitumistilaisuus toimijoille: Kohti Kuopio 250-juhlavuotta
2024-01-25 14:00 - 16:00
Kuopion kaupunki viettää vuonna 2025 juhlavuottaan ja pitkin vuotta 2024 järjestetään tilaisuuksia, joissa toimijat pääsevät vaikuttamaan ja osallistumaan juhlavuoden tuotantoon, verkostoitumaan ja kehittämään omia tuotantojaan. Tämä on tilaisuus kuulla ajankohtaisimmat kuulumiset tapahtuma-alalta, luoda yhteyksiä, löytää kumppaneita ja kukoistaa yhdessä kohti Kuopio 250-juhlavuotta!
Ohjelma
klo 14 Kahvit
klo 14.15 Tervetuloa juhlimaan!
Avaussanat Kirsi Soininen, markkinointijohtaja
Kuopion kaupunki
klo 14.30 Suomen vaikuttavin tapahtumien puolestapuhuja
Sami Kerman, toiminnanjohtaja
Tapahtumateollisuus ry
klo 15 Juhlavuoden ohjelma- ja tukihaku
Nina Venäläinen, projektipäällikkö Kuopio 250
Kuopion kaupunki
Vapaata verkostoitumista ja kahvin santsausta.
ILMOITTAUTUMINEN: Linkki
Aika: Torstaina 25.1.2024 klo 14–16
Paikka: Kuopion museon monitoimitila, 1 krs, Museokatu 1

Lasten pelihetki korttelimuseossa
2024-01-27 13:00 - 14:00 | Korttelimuseo, Kirkkokatu 22, Kuopio, 70100
Mitä ammatteja Juho Rissanen kokeilikaan poikana?
Montako Juhoa löydät näyttelystämme?
Vastaukset löytyvät Korttelimuseosta. Tule pelaamaan!
Mukaan pääsylipulla. Alle 18 vuotiaat ilmaiseksi.

Opastus Reijo Kärkkäinen – So Far -näyttelyyn
2024-01-28 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin taidemuseon eri näyttelyihin.
Reijo Kärkkäisen retrospektiivisen So Far -näyttelyn piirrokset, grafiikka, maalaukset, valokuvat, kollaasit ja installaatiot ovat visuaalista tykitystä, jotka jättävät jälkeensä hämmennyksen tunteen. Taiteilija käsittelee teoksissaan kokemuksiaan ja tunteitaan ilman valmiita vastauksia. Ilmaisu on rajua ja rujoa, mutta yhtä lailla jäntevää ja harmonista.
Tuottelias ja kansainvälinen taiteilija kertoo tunteneensa hengenheimolaisuutta ekspressionismiin, pop-taiteeseen ja art brutiin. Kärkkäinen on kulkenut taiteessaan alusta lähtien omia polkujaan. Ekspressiivistä maalauksista, piirroksista ja sarjakuvataiteesta tunnetun kuopiolaisen Reijo Kärkkäisen näyttely esittelee tinkimättömän ja monipuolisen taiteilijan. Hänen teoksensa ovat kaaoksen jäsentämistä, viivojen ja värien sommitelmia.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.

Opastus: Toden ja tarun rajalla
2024-01-31 15:30 - 16:15, 2024-02-03 14:00 - 14:45 | Kuopion museo
Ihmisen ja luonnon suhde on muuttunut aikojen saatossa. Toden ja tarun rajalla -näyttely vie kiertäjänsä matkalle menneisyyden maailmaan, jossa myyttejä ja merkityksiä täynnä oleva luonto rytmitti ihmisen eloa. Opastetulla kierroksella vieraillaan muun muassa museon savutuvassa sekä tutustutaan entisaikojen vuodenkiertoa kuvaavaan Ajastaika-videoon.
Opastus sisältyy pääsylipun hintaan 13 € / 7 €, alle 18-vuotiaat ilmaiseksi. Museokortti käy. Opastus on kestoltaan noin 45 minuuttia.

Opastus: 2148
2024-02-01 15:00 - 16:00, 2024-02-03 15:30 - 16:30 | Kuopion museo
Miltä maailma näyttää vuonna 2148? Vastauksia voi etsiä Kuopion museon teemaopastukselta, jolla vieraillaan sekä ilmastonmuutoksen runtelemassa 2140-luvun Suomessa että tulevaisuudessa, jossa ihmiset ovat onnistuneet pelastamaan sekä villin luonnon että itsensä.
Opastus on kestoltaan noin tunnin mittainen ja sisältyy museon pääsymaksuun.
Opastusajat:

Ti 17.10. klo 15
To 19.10. klo 15
La 21.10. klo 15
To 28.12. klo 15
To 4.1. klo 15
To 1.2. klo 15
La 3.2. klo 15.30

Aiheesta innostuneet voivat tutustua myös Kuopion pääkirjaston koostamiin vinkkilistoihin. Kirjoja, elokuvia ja pelejä dystopioista löytyy täältä https://kuopio.finna.fi/List/1427454 ja utopioista puolestaan täältä https://kuopio.finna.fi/List/1427436
Kuvassa pohjana Antti Karppisen Kuopion museolle luomat Walk in the Park ja Walk in the Parch -teokset.

Mahtava metsäretki -satutunti
2024-02-02 09:30 - 10:00 | Kuopion museo
Tervetuloa Kantin satutunneille, jossa pääkirjaston sadut saavat seurakseen tiedonmuruja museolta. Satutunteja järjestetään Kuopion museon tiloissa helmikuun ajan perjantaisin klo 9.30 ja niiden kesto on noin puoli tuntia. Satutunnit ovat kaikille avoimia sekä maksuttomia ja soveltuvat parhaiten yli kolmevuotiaille.
Tilaa museossa on kuitenkin rajallisesti, joten ryhmiä pyydetään ilmoittamaan osallistumisesta ennakkoon, jotta voimme varmistaa, että paikkoja riittää kaikille. Ryhmäilmoittautumiset Kuopion museon asiakaspalveluun 017 182 603 / kuopionmuseo(a)kuopio.fi.

pe 2.2. klo 9.30: Mahtava metsäretki -satutunti
pe 9.2. klo 9.30: Postiseikkailu-satutunti
pe 16.2. klo 9.30: Lelu leikin loihtii -satutunti
pe 23.2. klo 9.30: Vuodenaikojen ihmeet -satutunti

Opastus: Juho Rissanen meillä ja maailmalla
2024-02-03 13:00 - 13:45, 2024-02-10 13:00 - 13:45 | Korttelimuseo, Kirkkokatu 22, Kuopio, 70100
Näyttelyopastus esittelee taidemaalari Juho Rissasen elämänvaiheita Kuopiossa sekä aikakauden kaupunkielämää.
Opastuksia järjestetään lauantaisin klo 13.
Kesto noin 30–45 min. Mukaan pääsylipulla (8/5 €, alle 18-vuotiaat maksutta, Museokortti).

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Luonto lainassa -viikko: yhteinen saimaannorppamme
2024-02-06 11:30 - 15:30 | Kuopion museo
Tervetuloa tutustumaan saimaannorppaan!

Kuopion museolla voi tutustua Suomen luonnonsuojeluliiton saimaannorpan suojelutyöhön sekä Pohjois-Savon luonnonsuojelupiirin muuhunkin luonnonsuojelutyöhön.
Järj. Pohjois-Savon luonnonsuojelupiiri ry. Maksuton.
(Tapahtuma on osa Yhteinen saimaannorppamme LIFE -hanketta, joka on saanut rahoitusta Euroopan unionin LIFE-ohjelmasta. Tapahtuman ja aineiston sisältö heijastelee sen tekijöiden näkemyksiä, eikä Euroopan komissio tai CINEA ole vastuussa aineiston sisältämien tietojen käytöstä.)
****
Kuopion museon Muuttuva luonto -perusnäyttelyyn on Yhteinen saimaannorppamme -esittelypäivän yhteydessä 6.2. Norppavartteja klo 12 ja 15.30. Norppa-aiheisella museovartilla opas tutustuttaa perusnäyttelyn norppiin, tilaisuuden kesto on 15-30 min. Mukaan pääsee museon pääsylipulla (13 / 7 €, alle 18-v maksutta) tai Museokortilla.

Museovartti: norppa
2024-02-06 12:00 - 12:30, 2024-02-06 15:30 - 16:00 | Kuopion museo
Luonto lainassa -viikon Yhteinen saimaannorppamme -tilaisuuden yhteydessä on kaksi museovarttia, joilla tutustutaan oppaan johdolla Muuttuva luonto -perusnäyttelyn saimaannorppiin. Lähdöt klo 12 ja 15.30 Kuopion museon aulasta. Kesto on noin 15-30 minuuttia. Mukaan pääsee museon pääsylipulla (13 / 7 €, alle 18-v maksutta) tai Museokortilla.
(Muuttuva luonto -näyttelyssä on käynnissä Migraatiosalin muutostyö, mistä saattaa aiheutua ajoittaista äänihaittaa.)
Lue lisää Pohjois-Savon luonnonsuojelupiiri ry:n tilaisuudesta täältä: Luonto lainassa -viikko: yhteinen saimaannorppamme – Kuopion museot

Kantin Kestävä Keskiviikko: Perinteiset lakat ja puupintojen hoito
2024-02-07 16:30 - 18:00
Tule kuulemaan puupintojen hoidosta ja perinteisistä lakkausmenetelmistä Kuopion kulttuurihistoriallisen museon kovien materiaalien konservaattorilta. Tilaisuudessa voit myös esittää kysymyksiä aiheesta.
Tilaisuuteen on vapaa pääsy, tervetuloa!
Luento-osuus striimataan Kuopion museon Youtube-kanavalle.
************
Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista?
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.
Kevätkauden aikataulu:
3.1. klo 16.30-19 OMPELUSEURAT parsintapaja sekä esityssarjassa Kappaleita – taustamusikaali – suuntaa-antavasti kokoon kursittu valikoima viisailta lainattua tekstiä ja yksinkertaista musiikkia. Tilaisuuden toimittaa esitystaiteilija Lasse Forsgrén.
7.2. klo 16.30-18 Perinteiset lakat ja puupintojen hoito
14.2. klo 16.30-19 OMPELUSEURAT: Toppavaatteiden korjaus
13.3. klo 16.30-19 OMPELUSEURAT: Pehmolelujen korjaaminen
3.4. klo 16.30-18 Kirjastopuutarhat ja laatikkoviljelyn vinkit
24.4. klo 16.30-19 OMPELUSEURAT: Farkunpaikkaus. Esityssarjassa vuorossa on testailua keskeneräisestä näyttämöteoksesta Avaruus -self made space. Esiintyjät Reetta-Kaisa Iles ja Mika Juusela. Esitys ammentaa todellisista astronauttikokemuksista, mielleyhtymistä ja inhimillistä eriytyneisyyden kokemuksista. Ensi-ilta Koko teatterissa Helsingissä toukokuussa.
15.5. klo 16.30-19 OMPELUSEURAT: Kangaskenkien ja laukkujen kunnostaminen
5.6. klo 16.30-18 Laatikkoviljelmän kevätkylvöt
(Ohjelmamuutokset ja täydennykset ovat mahdollisia!)

Avoin kuvapaja
2024-02-08 14:00 - 16:30 | Kuopion museo
Kaikenikäisille aikuisille suunnatut avoimet kuvapajat, jossa taiteen keinoin tapahtuvaan tekemiseen syvennytään eri teemojen kautta. Aiempaa kokemusta piirtämisestä tai maalaamisesta ei tarvita.
Ei ennakkoilmoittautumista, mukaan voi tulla silloin kun itselle sopii. Pajatoiminta on maksutonta ja taidetarvikkeet löytyvät paikan päältä. Huom! Paikkoja oppimistilassa on rajoitettu määrä.
TORSTAIN KUVAPAJA KLO 14‒16.30 Kuopion museon katukerroksen oppimistilassa seuraavina päivinä: 18.1. / 25.1. / 1.2. / 8.2. / 15.2. / 22.2. / 29.2. / talvitauko / 21.3. / 4.4. / 11.4. / 18.4. / 25.4.
Järj. Kuopion kaupunki, Kansalaistoiminnan palvelut. Yhteistyössä Kuopion museo.

Postiseikkailu-satutunti
2024-02-09 09:30 - 10:00 | Kuopion museo
Tervetuloa Kantin satutunneille, jossa pääkirjaston sadut saavat seurakseen tiedonmuruja museolta. Satutunteja järjestetään Kuopion museon tiloissa helmikuun ajan perjantaisin klo 9.30 alkaen ja niiden kesto on noin puoli tuntia. Satutunnit ovat kaikille avoimia sekä maksuttomia ja soveltuvat parhaiten yli kolmevuotiaille.
Tilaa museossa on kuitenkin rajallisesti, joten ryhmiä pyydetään ilmoittamaan osallistumisesta ennakkoon, jotta voimme varmistaa, että paikkoja riittää kaikille. Ryhmäilmoittautumiset Kuopion museon asiakaspalveluun 017 182 603/kuopionmuseo(a)kuopio.fi.

pe 2.2. klo 9.30: Mahtava metsäretki -satutunti
pe 9.2. klo 9.30: Postiseikkailu-satutunti
pe 16.2. klo 9.30: Lelu leikin loihtii -satutunti
pe 23.2. klo 9.30: Vuodenaikojen ihmeet -satutunti

Laskiainen Korttelimuseossa 11.2. ja 13.2.
2024-02-11 10:00 - 15:00 | Korttelimuseo, Kirkkokatu 22, Kuopio, 70100
Sinulla on mahdollisuus tutustua aitoon kehräämiseen Korttelimuseon Kutojan tuvassa sunnuntaina 11.2. ja tiistaina 13.2. museon aukioloaikana klo 10-15.
Mistä kaikesta lankaa voikaan tehdä?
Mukaan pääsymaksun hinnalla.

Pihalla myös mahdollisuus ulkoleikkeihin!

Ystävänviikko Kuopion museolla
2024-02-13 - 2024-02-18 | Kuopion museo
Ystävänpäivää juhlitaan Kuopion museolla koko viikko!
Ystävien kesken ja Tutustuttaisiinko toisiimme paremmin? -omatoimikierrokset vievät juttutuokioiden tahdittamalle museokierrokselle ja tutkimusmatkalle toistenne mielten sopukoihin. Museon pääsymaksulla (13 / 7 €, alle 18-v maksuton), Museokortti käy.
Kauniiseen kääreeseen sujautettuja karamelleja oli tapana jakaa muistoksi häissä, ristiäisissä ja hautajaisissa jokaiselle vieraalle kotiin vietäväksi vielä 1930-luvulla. Tästä perinteestä inspiroituneena Kuopion museon puuhapajassa askarrellaan ystävänpäivänä 14.2. klo 10–16 ystävänkaramelleja. Tule tekemään oma karamellisi joko yksin tai yhdessä ystävän kanssa! Työpajamaksu 3 €/karamelli.
Ota korjausta vaativia toppa- tai muita vaatteita mukaan Kantin Kestävän Keskiviikon ja OMPELUSEUROJEN korjausompelupajaan ke 14.2. klo 16.30–19. Vertaisohjatussa pajassa korjataan tekstiilejä ja tutustutaan muihin samanmielisiin mukavassa ilmapiirissä. Vapaa pääsy. Kantin Kestävä Keskiviikko: OMPELUSEURAT toppavaatteiden korjaus – Kuopion museot
Kaikenikäisille aikuisille suunnattu avoin kuvapaja to 15.2. klo 14-16.30. Aiempaa kokemusta piirtämisestä tai maalaamisesta ei tarvita. Ei ennakkoilmoittautumista, mukaan voi tulla silloin kun itselle sopii. Pajatoiminta on maksutonta ja taidetarvikkeet löytyvät paikan päältä. Huom! Paikkoja oppimistilassa on rajoitettu määrä. Järj. Kuopion kaupunki, Kansalaistoiminnan palvelut. Yhteistyössä Kuopion museo. Avoin kuvapaja – Kuopion museot
Kummallinen luonto -opastus Wildlife Photographer of the Year -näyttelyssä la 17.2. klo 15.30. Teemaopastuksella mietitään, mikä oikeastaan on luonnotonta. Eläinten, kasvien ja sienten maailma on totisesti oudompi ja moninaisempi kuin usein ajatellaan. Teemaopastus 15 € (sisältää museon pääsymaksun ja opastuksen), Museokortilla 5 €. Opastus: Kummallinen luonto – Kuopion museot
Amorilta on karannut rakkauskirjeitä – tai ainakin kirjanmerkkejä – etsittäväksi Kuopion museon aulatiloihin 13.–18.2. Maksuton.
Kahvila Kantti on myös mukana 14.2. ystävänpäivässä herkuillaan. Sydänmunkit sekä Puijo 1963 kahvi tai Lykke-tee kahdelle yhteishintaan 12 € tai kaksi piccolopulloa cavaa yhteishintaan 20 €. Kahvila on avoinna 14.2. klo 19 saakka.
Kurkkaa myös muut Kuopion kaupungin kulttuurikohteiden Ystävänviikko-ohjelmat täältä: Ystävänpäivä 2024 – Kuopio
